Obrazloženje **OPĆEG dijela** *Godišnjeg izvještaja o izvršenju FP za* ***2024.*** *godinu*

**08012 DRŽAVNI ZAVOD ZA INTELEKTUALNO VLASNIŠTVO**

 Sukladno članku 76. *Zakona o proračunu* (NN 144/21) i članku 43. *Pravilnika o polugodišnjem i godišnjem izvještaju o izvršenju proračuna i financijskog plana* (NN 85/2023), u nastavku se daje obrazloženje općeg dijela godišnjeg izvještaja o izvršenju financijskog plana za godinu 2024.

**PRIHODI I PRIMICI**

U izvještajnom razdoblju Državni zavod za intelektualno vlasništvo (DZIV) ostvario je prihode poslovanja (razred 6), iz sljedećih izvora financiranja:

* 11 Opći prihodi i primici
* 51 Pomoći EU
* 52 Ostale pomoći i darovnice
* 43 Ostali prihodi za posebne namjene.

Od navedenih izvora prihodi iz izvora 11, 51 i 52 se ostvaruju isključivo kroz aktivnost A763000 – *Administracija i upravljanje Državnog zavoda za intelektualno vlasništvo*, dok se prihodi iz izvora 43 ostvaruju kroz dvije aktivnosti: A763000 – *Administracija i upravljanje Državnog zavoda za intelektualno vlasništvo* i T763005 – *Suradnja DZIV-a s Uredom Europske unije za intelektualno vlasništvo*.

Izvršenje planiranih prihoda po izvorima za izvještajno razdoblje je kako slijedi:



Iz izvora Općih prihoda i primitaka (izvor 11) DZIV pokriva rashode za zaposlene, materijalne troškove, financijske rashode, te rashode za nabavu proizvedene dugotrajne imovine.

Vlastiti prihodi DZIV-a planirani su za slučaj eventualnog nastavka poslovanja internog ugostiteljskog objekta, a koji je privremeno zatvoren u svibnju 2022. zbog nemogućnosti osiguravanja ljudskih resursa za njegovo vođenje. U izvještajnom razdoblju objekt je bio neaktivan.

Prihodi iz izvora financiranja 51 (pomoći EU) se ostvaruju od tijela Europske unije temeljem utvrđenih pravila za pokrivanje troškova rada u tim tijelima, a za 2024. ovi prihode se odnose na refundaciju troškova službenih putovanja zaposlenika DZIV-a kao predstavnika Republike Hrvatske na sastancima resornih stručnih i radnih tijela Europske unije.

Prihodi iz izvora 52 (ostale pomoći i darovnice) se ostvaruju od međunarodnih organizacija za intelektualno vlasništvo s kojima DZIV surađuje u ime Republike Hrvatske. U najvećem dijelu prihodi predstavljaju refundacije Europske patentne organizacije za rashode službenih putovanja zaposlenika DZIV-a kao predstavnika Republike Hrvatske na sastancima stručnih i upravljačkih tijela Europske patentne organizacije (EPO) i radnih grupa, za rashode stručnog usavršavanja zaposlenika DZIV-a na programima EPO-a, te za troškove zajedničke organizacije stručnih događanja i po potrebi angažmana vanjskih konzultanata na suradničkim aktivnostima EPO-a i DZIV-a. S obzirom na prirodu ovih prihoda, njihovo izvršenje rezultat je izvršenja odgovarajućih rashoda, a za 2024. ovi prihodi su ostvareni temeljem refundacije troškova službenih putovanja poduzetih u EPO te stručnih usavršavanja zaposlenika.

Prihodi iz izvora 43 (ostali prihodi za posebne namjene) ostvaruju se temeljem dviju aktivnosti. Prihodi temeljem aktivnosti A763000 – *Administracija i upravljanje Državnog zavoda za intelektualno vlasništvo* (43-A) transferne su prirode i koriste se isključivo za podmirivanje rashoda međunarodnih obveza Republike Hrvatske temeljem Europske patentne konvencije. Prihode čine uplate propisanih nacionalnih naknada za održavanje u vrijednosti patenata od strane nositelja onih Europskih patenata koji se odnose na Republiku Hrvatsku, a propisani udio tih naknada DZIV transferira Europskoj patentnoj organizaciji. U manjem dijelu prihode predstavljaju uplate propisanih naknada za međunarodni postupak prijave patenta temeljem međunarodnog Ugovora o suradnji u području patenata (tzv. Ugovor PCT) od strane domaćih podnositelja koje DZIV u cijelosti transferira Svjetskoj organizaciji za intelektualno vlasništvo (WIPO). U neznatnom dijelu prihode čine i uplate naknade podnositelja nacionalnih patenata za tražene posebne stručne usluge Europske patentne organizacije koji se također u cijelosti transferiraju toj organizaciji. Prihode preostale nakon podmirenja međunarodnih obveza DZIV periodično transferira u državni proračun, uz zadržavanje kontinuirane rezerve za podmirenje tekućih obveza. Dinamika ovih prihoda je varijabilna budući da isti ovise o više čimbenika - o trendovima godišnjeg broja prijava Europskih patenata, interesu nositelja Europskih patenata da isti budu u vrijednosti na teritoriju Republike Hrvatske i trajanju njihovog interesa za održavanja istih u vrijednosti (do maksimalnih 20 godina), o strukturi nositelja Europskih patenata (s obzirom na umanjenje naknada za neke kategorije) te o propisanoj visini nacionalnih naknada i visini minimalnih naknada propisanoj od strane Europske patentne organizacije.

Prihodi temeljem aktivnosti T763005 – *Suradnja DZIV-a s Uredom Europske unije za intelektualno vlasništvo* (43-T) predstavljaju namjenske uplate Ureda Europske unije za intelektualno vlasništvo (EUIPO) za svrhe propisane Uredbom (EU) 2017/1001 Europskog parlamenta i Vijeća od 14. lipnja 2017. o žigu Europske unije. Člankom 152. propisano je da EUIPO i središnji uredi za industrijsko vlasništvo država članica surađuju radi promicanja konvergencije praksi i alata u području žigova i dizajna te da EUIPO financijski podupire ove projekte u mjeri u kojoj je to potrebno kako bi se osiguralo učinkovito sudjelovanje središnjih ureda za industrijsko vlasništvo država članica u tim projektima. Godišnja dinamika ovih prihoda ovisi o godišnjoj dinamici provedbe projekata suradnje između EUIPO-a i DZIV-a. U pravilu, ukupni godišnji prihodi po ovoj osnovi ostvaruju se samo u prvom polugodištu i odnose se na uplatu predujma u iznosu od 75% od ugovorenog iznosa troškova provedbe ugovora za tekuću godinu te uplatu razlike troškova po konačnom obračunu za ugovor iz prethodne godine (razlike između predujma troškova isplaćenih unaprijed i konačnih troškova ostvarenih temeljem godišnjeg ugovora).

Za izvještajno razdoblje nema prihoda od prodaje nefinancijske imovine (razred 7) kao ni primitaka od financijske imovine i zaduživanja (razred 8).

**RASHODI I IZDACI**

Od ukupnih rashoda većinu čine rashodi poslovanja (98,8%), a ostatak (svega 1,2%) rashodi za nabavu nefinancijske imovine.



Prema izvorima financiranja, rashodi su ostvareni kako slijedi:



Rashodi iz izvora 11 (Opći prihodi i primici) odnose se na rashode za zaposlene, materijalne troškove, financijske rashode, te rashode za nabavu proizvedene dugotrajne imovine. Izvršeni rashodi za zaposlene u izvještajnom razdoblju čine 94% izvršenih rashoda s ovog izvora, što predstavlja povećanje udjela ove vrste rashoda u ukupnim rashodima iz izvora 11 (u prethodnim razdobljima se taj udio kreće oko 85-86%) i rezultat je reforme sustava plaća u državnim i javnim službama i povećanja materijalnih prava državnih službenika i namještenika, u primjeni za isplate plaće od ožujka 2024.

Rashodi iz izvora 51 (pomoći EU) odnose se na troškove službenih putovanja zaposlenika DZIV-a kao predstavnika Republike Hrvatske na sastancima resornih stručnih i radnih tijela Europske unije i izvršeni su sukladno ostvarenim službenim putovanjima.

Rashodi iz izvora 52 (ostale pomoći i darovnice) odnose se na troškove službenih putovanja zaposlenika DZIV-a kao predstavnika Republike Hrvatske na sastanke stručnih i upravljačkih tijela Europske patentne organizacije (EPO) i radnih grupa te troškove stručnog usavršavanja zaposlenika DZIV-a putem programa EPO-a i izvršeni su sukladno ostvarenim službenim putovanjima i stručnom usavršavanju.

Najveći dio rashoda iz izvora 43 (43-A) čine rashodi naknada i pristojbi. Ovi rashodi predstavljaju prijenos (transfer) propisanih udjela prihoda državnog proračuna od uplaćenih propisanih nacionalnih naknada za održavanje u vrijednosti patenata od strane nositelja onih Europskih patenata koji se odnose na Republiku Hrvatsku, propisanih naknada za međunarodni postupak prijave patenta temeljem međunarodnog Ugovora o suradnji u području patenata (tzv. Ugovor PCT) od strane domaćih podnositelja te naknade podnositelja nacionalnih patenata za tražene posebne stručne usluge Europske patentne organizacije. Isti se transferiraju prema Europskoj patentnoj organizaciji i Svjetskoj organizaciji za intelektualno vlasništvo sukladno međunarodnim obvezama Republike Hrvatske, a u 2024. godini ovi rashodi iznosili su 1.119.203 €. Razlika između prihoda i rashoda za navedene svrhe preknjižuje se periodički u središnji državni proračun, a ukupno je za 2024. to preknjiženje u korist središnjeg državnog proračuna iznosilo 1.650.000 €, pri čemu isto nije vidljivo kroz financijsko izvješće DZIV-a zbog propisanog modela knjiženja prihoda u knjigovodstvenom evidentiranju poslovnih promjena. Ostali rashodi (43-T) odnose se na rashode za namjene propisane Uredbom (EU) 2017/1001 Europskog parlamenta i Vijeća od 14. lipnja 2017. o žigu Europske unije. U najvećem dijelu odnose se na rashode projekata suradnje između EUIPO-a i DZIV-a radi promicanja konvergencije praksi i alata u području žigova i dizajna. Od materijalnih rashoda za tu svrhu najveći udio čine usluge razvoja i održavanja programskih alata i aplikacija u projektima digitalne transformacije poslovanja, usluge interneta te rashodi za usluge elektronskih medija. Rashodi ostvareni u izvještajnom razdoblju rezultat su ostvarene dinamike aktivnosti u okviru planiranih projekata.

Za izvještajno razdoblje nije bilo izdataka za financijsku imovinu i otplate zajmova (razred 5).

**PRIJENOS SREDSTAVA IZ PRETHODNE GODINU**

Kumulirana, a neutrošena sredstva svih izvora prihoda (osim Općih prihoda i primitaka) sa stanjem 31.12.2024. prenose se u fiskalnu godinu 2025.

Vlastita sredstva (izvor 31), sredstva pomoći EU-a (izvor 51) te sredstva ostalih pomoći i darovnice (izvor 52), kumulirana su u ukupnom iznosu od 12.298,95 €. Ostala su neutrošena prvenstveno zbog prijenosa iz ranijih razdoblja (donos u 2024. je bio 31.503,82 €) iz razloga smanjene poslovne aktivnosti zbog globalne zdravstvene situacije uzrokovane pandemijom bolesti COVID-19 i posljedičnim padom gospodarske aktivnosti.

Sredstva ostalih prihoda za posebne namjene (izvor 43-T) na kraju 2024. godine kumulirana su u iznosu od 2.774.772,78 €, a prvenstveno kao rezultat donosa iz prethodnih proračunskih razdoblja koji je iznosio 2.933.122,25 € (što je rezultat kumulacije sredstava iz više prethodnih godina nastalih zbog pandemije bolesti COVID-19, pada gospodarske aktivnosti, mjera opreza i minimiziranja rashoda u razdobljima krize i neizvjesnosti).

Korištenje ovih sredstava planirano je za provedbu različitih projekata suradnje između EUIPO-a i DZIV-a radi promicanja konvergencije stručnih praksi u postupcima priznavanja prava žiga i registriranog industrijskog dizajna te razvoja i održavanja pratećih korisničkih i poslovnih digitalnih alata, uključujući projekte digitalne transformacije poslovanja te održavanja i razvoja informacijsko-komunikacijske infrastrukture DZIV-a radi ispunjavanja ugovorenih standarda u pogledu održavanja zajedničkih korisničkih digitalnih alata, kao i projekte usmjerene na razvijanje i podizanje svijesti o zaštiti intelektualnog vlasništva i suzbijanje prometa krivotvorenim proizvodima kojima se povrjeđuju prava intelektualnog vlasništva. Zbog složenih i neizvjesnih globalnih i internih okolnosti (osobito manjka ljudskih resursa i sporije dinamike provedbe tekućih projekata) kao i završetka tekućeg strateškog ciklusa i programa suradnje EUIPO-a navedena sredstava korištena su u opsegu manjem od planiranog.

Projekti koji se financiraju ovim sredstvima su projekti povezani s promicanjem konvergencije praksi i alata u području žigova i dizajna, što uključuje projekte digitalne transformacije poslovanja za potrebe razvoja i održavanja poslovnih i korisničkih digitalnih alata, aktivnosti na reformi pravnog sustava zaštite intelektualnog vlasništva u Europskoj uniji u području zemljopisnih oznaka podrijetla i industrijskog dizajna te daljnja konvergencija praksi u postupcima priznanja ovih prava i prava žiga, aktivnosti na povećanju informacijske sigurnosti te dostupnosti i povezanosti korisničkih digitalnih alata, digitalnih registara i baza podataka intelektualnog vlasništva, aktivnosti na podizanju razine svijesti te informiranju i educiranju ciljnih grupa korisnika sustava zaštite intelektualnog vlasništva. Rashode iz ovih izvora će u idućim razdobljima generirati projekti započeti u 2024. godini, a koji se protežu i na iduća razdoblja, kao i novi projekti planirani za 2025. godinu i daljnja razdoblja. Pri tome kritični čimbenik za intenziviranje provedbe projekata i utrošak akumuliranih sredstava predstavljaju raspoloživi ljudski resursi koji će ovisiti o dinamici ostvarivanja planiranog novog zapošljavanja.

Temeljem obveza iz članka 56. Zakona o proračunu („Narodne novine“, br. 144/21) u vezi nadzora ostvarenja i trošenja namjenskih prihoda i primitaka te vlastitih prihoda krajem 2024. godine DZIV je izradio *Pravilnik o načinu korištenja namjenskih prihoda, nenamjenskih donacija i vlastitih prihoda* te ga uputio na suglasnost Ministarstvu znanosti, obrazovanja i mladih kao nadležnom razdjelu. Suglasnost je dobivena te je Pravilnik na snazi od 13. ožujka 2025.godine.

Zagreb, 24.3.2025.